ПРОТОКОЛ № 20
от извънредно заседание на Комисия по правни и институционални въпроси към Пленума на Висшия съдебен съвет, 
проведено на 26 юни 2018 г.

Днес, 26 юни 2018 г., вторник от 14.30 ч. в сградата на Висшия съдебен съвет, се проведе извънредно заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:			ЦВЕТИНКА ПАШКУНОВА
ЗАМ. ПРЕДСЕДАТЕЛ:		ГЕОРГИ КУЗМАНОВ 

ЧЛЕНОВЕ:				СТЕФАН ГРОЗДЕВ 
						ВЕРОНИКА ИМОВА - отсъства
						ПЛАМЕН НАЙДЕНОВ - отсъства
						АТАНАСКА ДИШЕВА- отсъства							ДАНИЕЛА МАШЕВА
						ЕВГЕНИ ДИКОВ 

На заседанието присъстват експертните сътрудници на комисията Мартин Величков – и.д. директор на дирекция „Правна“, Цветелина Велинова – главен експерт – юрисконсулт в дирекция „Правна“, Христина Тодорова – директор на дирекция „Международна дейност“, Зорница Златева - гл. експерт - връзки с обществеността в отдел „Публична комуникация и протокол“ и техническият сътрудник на комисията – Изабела Златкова.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

               1. ОТНОСНО: Информация от Министерство на правосъдието във връзка с предстоящо отчитане към 30 юни 2018 г. на изпълнението на целите от Актуализираната стратегия за продължаване на реформата в съдебната система и Пътната карта към нея

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1 ИЗПРАЩА Пътната карта за изпълнението на Актуализираната стратегия за продължаване на реформата в съдебната система на експертните сътрудници към всички постоянни комисии на ВСС, на всички дирекции и звена в АВСС и на отдел „Европейски и международни програми и проекти“ с оглед предоставяне на информация от тяхна компетентност предвид предстоящото изготвяне на отчет за периода 1 януари - 30 юни 2018 г.

1.2.	ИНФОРМАЦИЯТА да се предостави на дирекция „Международна дейност“ в АВСС в срок до 28 юни 2018 г. за обобщаване.

1.3.	ОБОБЩЕНАТА ИНФОРМАЦИЯ да се изпрати на Министерство на правосъдието в рамките на указания срок 29.06.2018 г.

II. ПУБЛИЧНА КОМУНИКАЦИЯ:

	2. ОТНОСНО: Предложение от отдел „Публична комуникация и протокол“ в АВСС във връзка с предстоящи обучения, организирани от Националния институт на правосъдието. (решение на КПИВ по протокол № 13/14.05.2018 г., т. 5).

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Възлага на главния секретар на Висшия съдебен съвет да осигури участието на директорите на дирекции, началниците на отдели и съдебните служители от дирекция „Международна дейност“ и отдел „Публична комуникация и протокол“ в организираното от НИП обучение на 28 и 29 юни 2018 година.

III.ПРАВНИ ВЪПРОСИ:

	3. ОТНОСНО: Проект на Наредба за организацията и реда за извършване на проверка на декларациите по реда на Закона за противодействие на корупцията и за отнемане на незаконно придобитото имущество и за установяване на конфликт на интереси в органите на съдебната власт, Висшия съдебен съвет, Инспектората към Висшия съдебен съвет и Националния институт на правосъдието.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Възлага на дирекция „Бюджет и финанси“ в Администрацията на Висшия съдебен съвет да изготви финансова обосновка на проекта на Наредба за организацията и реда за извършване на проверка на декларациите по реда на Закона за противодействие на корупцията и за отнемане на незаконно придобитото имущество и за установяване на конфликт на интереси в органите на съдебната власт, Висшия съдебен съвет, Инспектората към Висшия съдебен съвет и Националния институт на правосъдието да се публикува на интернет страницата на Висшия съдебен съвет

3.2. На основание чл. 26, ал. 3 от Закона за нормативните актове, проектът на Наредба за организацията и реда за извършване на проверка на декларациите по реда на Закона за противодействие на корупцията и за отнемане на незаконно придобитото имущество и за установяване на конфликт на интереси в органите на съдебната власт, Висшия съдебен съвет, Инспектората към Висшия съдебен съвет и Националния институт на правосъдието да се публикува на интернет страницата на Висшия съдебен съвет, раздел „Обществени консултации“, ведно с мотивите към нея, съответно доклада и предварителната оценка на въздействието по чл. 20 от с.з.

3.3. Срокът за предложения и становища по проекта на Наредба за организацията и реда за извършване на проверка на декларациите по реда на Закона за противодействие на корупцията и за отнемане на незаконно придобитото имущество и за установяване на конфликт на интереси в органите на съдебната власт, Висшия съдебен съвет, Инспектората към Висшия съдебен съвет и Националния институт на правосъдието е 30 дни от публикуването му, съгласно разпоредбата на чл. 26, ал. 4 от Закона за нормативните актове.

3.4. Да се уведомят всички административни ръководители на органи на съдебната власт за публикуването на проекта на Наредба с оглед изразяване на становище.

ПРЕДСЕДАТЕЛ
НА КОМИСИЯТА:		/п/
ЦВЕТИНКА ПАШКУНОВА